钦定古今图书集成/历象汇编/乾象典/第012卷 > 《空赋》阙名
## 钦定古今图书集成/历象汇编/乾象典/第012卷 > 《空赋》阙名

“观夫物则有名而有竭，空则无竭而有名。”以空自命，
何缩何盈？搏之不得，书之不明。二仪肇分，运寒暑则
与时而应；百功勤务，凿户牖则用之以贞。泰山岌而
不以为阻，鸿毛至而不以为轻。恬澹者体之而为性，
浇浮者象之而为情。情性之别，共禀殊呈。是知均乎
空者既若兹，倍乎空者竟如彼。卷之潜方寸之内，舒
“之盈宇宙之里。”上皇得之而化淳，季叶失之而乱起，
妙一以为称，总万以归理；讵华说之所精，非掞藻之
能拟。及夫天朗气高，地平风畅，飏飞鸿六翮之远彰，
彩云五色之状若。士九垓以冥期，兰子七剑以寥亮，
背之而骋捷，遂之而攸向，同橐籥之罔穷，越视听之
馀量。况使皓鹤闻天，白驹出谷，囹圄鞠草，洞箫生《曲
欤》是时端拱圣皇，坐啸英牧。暂劳求士，末介戬禄。事
无事，为无为，衢常樽满，路不拾遗，盖有由而致之。